Document ID: /fineweb-2-swissfilter-quality_10-filterrobots/filtered/02823.jsonl.gz/4

Tradicionalni Kulturwochenende (vikend kulture) u Kantonu Schwyz okupi umjetnike raznih profila koji djeluju na području ovog kantona. Ove godine tjedan se održava od 20. don 22. travnja 2018. (petak, subota, nedjelja), a sudjelovat će i jedna Hrvatica.
Do 4. veljače 2018. može se u Schaffhausenu(Museum zu Allerheiligen) pogledati izložba Etruščani – drevna kultura u sjeni Rima (Etrusker – Antike Hochkultur im Schatten Roms). Izložba je otvorena u petak 22. rujna u velebnoj romaničkoj crkvi (Münster, 1090.)), a na otvaranju se okupilo više stotina ljubitelja antike iz svih dijelova Švicarske, Italije i sujedne Njemačke.
Raphael Rohner, vijećnik i referent za kulturu, govori na otvaranju izložbe.
Nazočili su i brojni predstavnici grada i kantona Schaffhausen, koji su nesebično potpomogli ovu izložbu, budući da se radi o iznimnom kulturnom događaju, kako za kanton Schaffhausen, tako i za cijelu Švicarsku, pa i šire.
Etruščani se inače smatraju jednim od najinovativnijih naroda antike i stvorili su prvu veliku civilizaciju Italije, davno prije Rimljana. Područje njihovog naseljavanja (Etrurija) nalazilo se u modernoj Toskani i dijelu Umbrije. Domorodni Latini zvali su ovaj narod Etrusci ili Tusci (po njima kasnije Toskana). Naselivši se uz Tirensko more, njihova se civilizacija raširila od rijeke Arno pa prema jugu do Tibera. Na Tiberu se nalazilo maleno latinsko selo koje će kasnije postati veliki Rim.
Zanimljivo je da se u Arheološkom muzeju u Zagrebu čuva vrlo vrijedan eksponat, tzv. Zagrebačka lanena knjiga (Liber linteus Zagrebiensis), rukopis s najduljim sačuvanim tekstom etruščanskog jezika.
Werner Rutishauser, kurator Zbirke Ebnöther i autor izložbe.
Na ovoj izložbi Muzej predstavlja fascinantan narod Etruščana u svoj njihovoj raznolikosti. Autor izložbe je Werner Rutishauser, kurator Zbirke Ebnöther, iz čijeg bogatog fundusa je najveći broj izložaka.
Sve pojedinosti o ovoj izložbi možete saznati na stranici Muzeja (Museum zu Allerheiligen), a dio atmosfere s otvaranja možete doživjeti ako pogledate priloženi film. U filmu se autor izložbe zahvaljuje i Ivanu Iviću koji je autor fotografija opsežnog kataloga (320 stranica, preko 500 objekata). (JK)
Foto klub Split (www.fotoklubsplit.hr) i foto klub Sloboda Varaždin (www.fotoklub-sloboda.hr) organizatori su izložbe fotografija, koja će biti otvorena 7. listopada u 19 sati u prostorijama generalnog konzulata Republike Hrvatske u Zürichu.
BASEL: Udruga za promoviranje umjetnosti u francuskom dijelu Švicarske ARVA promovira umjetničke radove svojih članova u Baselu, kulturnoj prijestolnici Švicarske, nedaleko njemačke i francuske granice.
LUGANO: Umjetnička djela istaknutog hrvatskog slikara, dizajnera i grafičara Ivana Picelja izložena su od 14. rujna 2016. u privatnoj galeriji Cortesi u Luganu, "švicarskom Monte Carlu". Vlasnik galerije, poznati kolekcionar Stefano Cortesi ugostio je u svibnju ove godine u svojoj galeriji u Londonu istoimenu izlozbu pod nazivom “Konkretna utopija: Ivan Picelj i Nove tendencije 1961 – 1973".
Izložba Neo-Dada Gorgona (Absurde Freiheit), kolekcija Marinko Sudac. Galerija Thalberg, Zürich (4.2. – 11.3.2016.). U Zürichu se ove godine brojnim manifestacijama, izložbama, i predavanjima obilježava stota obljetnica pokreta Dada. Dadaizam je umjetnički pokret koji u traženju novoga izraza negira sve ustaljene vrijednosti. Pokret je nastao 1916. godine u ciriškoj kavani Cabaret Voltaire. Tu su se okupljali umjetnici iz cijele Europe, koji su se u ovaj grad sklonili od strahota rata.